Page:Watty & Meg, or, The wife reformed (1).pdf/7



Ay! ye've aft said that, an' broken A' your vows ten times a-week. No, no, Meg! see there's a token, Glitterin' on my bonnet cheek.

Owre the seas I march this mornin', Listet, testet, sworn an'a', Forc'd by your confounded girnin'; Fareweel, Meg! for I'm awa'.

Then poor Maggy's tcars and clamour Gush't afresh, an' louder grew, While the weans, wi' mournfu' yaummer, Round their sabbin' mother fiew.

Thro' the yirth I'll wauner wi' you—- Stay, O Watty, stay at hame; Here, upo' my knees, I'll gi'e you Ony vow ye like to name.

See your poor young lammies pleadin', Will ye gany and break my heart? No a house to put our head in! No a frien' to tak’ our part.

Ilka word cam' like a bullet; Watty's heart begude to shak'; On a kist he laid his wallet, Dightet baith his een, an' spak'.

If, ance mair, I cou'd by writin', Lea’ the sogers an’ stay still, Wad you swear to drap your flytin'? Yes, O Watty! yes, I will.

Then, quo' Watty, mind, be honest: Aye to keep your temper strive;